LT
2022 12 27
Europos Sąjungos oficialusis leidinys
C 493/55 2022 m. birželio 7 d., antradienis
38. ragina imtis neatidėliotinų priemonių siekiant apriboti salų gyventojų skaičiaus mažėjimą, taip pat protų ir įgūdžių nutekėjimą ir gerinti gyvenimo kokybę, be kita ko, gerinant prieinamumą pažeidžiamoms grupėms, remti vietos įmones ir išsaugoti darbo vietas, taip pat spręsti visuomenės senėjimo klausimą; taip pat ragina skatinti salų gyventojams skirtų švietimo, profesinio mokymo, kvalifikacijos kėlimo, novatoriško ir tvaraus verslumo ir užimtumo įstaigų plėtrą, visų pirma orientuojantis į moteris, kurių nedarbo lygis beveik visose ES salose yra didesnis nei vyrų, ir į jaunimą; 39. akcentuoja, kad reikia išplėsti 2021 m. gruodžio 7 d.
Tarybos susitarimą atnaujinti ES taisykles dėl PVM tarifų visoms ES salų vietovėms, kai taikytina; 40. primena, kad COVID-19 krizė išryškino daugelio Europos salų silpnąsias vietas, susijusias su sveikatos apsauga; todėl pabrėžia, kad svarbu plėtoti ir gerinti sveikatos priežiūros infrastruktūrą, galimybes naudotis sveikatos priežiūros paslaugomis ir teikti paramą siekiant skatinti sveikatos priežiūros specialistų įsikūrimą, ypač atokiausiose salų teritorijose; 41. pabrėžia, kad būtina vietos lygmeniu skatinti glaudų švietimo, mokslinių tyrimų ir technologinių inovacijų institucijų, įmonių ir atskirų piliečių bendradarbiavimą, judumą ir keitimąsi žiniomis; todėl ragina Komisiją užtikrinti, kad Europos salų, ypač labiausiai nutolusių nuo žemyninės Europos, gyventojai galėtų visapusiškai ir vienodomis sąlygomis dalyvauti tokiose Europos judumo programose kaip antai „Erasmus+“, Europos solidarumo korpusas, „DiscoverEU“ ir būsimoji programa „Aim, Learn, Master, Achieve“ (ALMA); 42. primena ES programų, pvz., Jaunimo garantijų iniciatyvos, svarbą; ragina valstybes nares greitai įgyvendinti šią programą, glaudžiai derinant ją su ES fondais, pvz., „ESF+“, kad būtų sprendžiamas nesimokančio ir nedirbančio jaunimo padėties klausimas, ypač daug dėmesio skiriant tiems, kurie gyvena kaimo vietovėse ir regionuose, kuriuose esama gamtinių ar demografinių kliūčių jų darbo rinkose, įskaitant salas, siekiant užtikrinti, kad visi jaunuoliai iki 30 metų gautų kokybišką darbo, tęstinio mokymosi, profesinio rengimo ar mokymo pasiūlymą, galėtų išsiugdyti įgūdžių, kurių reikia norint įsidarbinti įvairiuose sektoriuose, arba jiems per keturis mėnesius nuo darbo netekimo ar formaliojo mokymosi užbaigimo dienos būtų pasiūlyta mokama pameistrystė ar stažuotė; 43. palankiai vertina pastangas didinti Jaunimo garantijų iniciatyvos įtraukumą ir vengti visų rūšių diskriminacijos, be kita ko, jaunimo, gyvenančio atokiose, kaimo ar palankių sąlygų neturinčiose miesto vietovėse arba užjūrio teritorijose ir salų regionuose;
Kultūra 44. mano, kad kultūra ir kultūros sektoriaus plėtra salose yra labai svarbios; mano, kad salų kultūrinis ir kalbinis tapatumas turi būti saugomas ir skatinamas, be kita ko, švietimo įstaigose, nes jis padeda įvairiais lygmenimis stiprinti salas ir visą ES; 45.
ragina Komisiją 2024 m. paskelbti Europos salų metais;
Žemės ūkis ir žuvininkystė 46. ragina Komisiją įvertinti, ar reikia priimti reglamentą, kuriuo būtų nustatytos konkrečios priemonės žemės ūkio srityje visoms NUTS 2 ir NUTS 3 lygio saloms, siekiant užtikrinti apsirūpinimo maistu savarankiškumą ir padidinti jų produktų konkurencingumą, nedarant poveikio esamoms priemonėms, pvz., atokiausiems regionams ir saloms skirtoms programoms (POSEI) ir reglamentui, kuriuo nustatomos specialios žemės ūkio priemonės mažosioms Egėjo jūros saloms (10); 47. ragina imtis veiksmų, kuriais būtų siekiama sumažinti ekonominį atotrūkį tarp salų vidinių teritorijų ir pakrančių regionų, kuris labai dažnai išlieka salų teritorijose;
(10)
2013 m. kovo 13 d. Europos Parlamento ir Tarybos reglamentas (ES) Nr. 229/2013, kuriuo nustatomos specialios žemės ūkio priemonės mažosioms Egėjo jūros saloms (OL L 78, 2013 3 20, p. 41).